Brooklyn Lions / Horsemen (1926)

Brooklyn Lions var et lag i National Football League som spilte i 1926-sesongen. Laget ble stiftet som ligaens svar på den første American Football Leagues Brooklyn Horsemen som også spilte i 1926-sesongen.

I månedene før begynnelsen av seriespillet kjempet begge ligaene om tilskuere og retten til å spille i Ebbets Field. NFL fremstod som vinnere etter at lions signert en leieavtale med stadionet den 20. juli.

Den 12. november 1926 trakk Horsemen seg ut av AFL og ble sammenslått med Lions. Det nye laget gikk først under navnet Brooklyn Lions og spilte i NFL fra 22. november 1926. I sesongens tre siste kamper gikk laget under navnet Brooklyn Horsemen. Etter tre strake tap uten å score poeng ble det sammenslåtte laget nedlagt.

Brooklyn Lions (NFL)
To av Lions’ beste spillere under hovedtrener Punk Berryman var Rex Thomas og Herm Bagby, som spilte i backfieldet som enten halfback eller wingback. På forsvarssiden hadde Thomas også fire interceptions. Laget var dessverre bare hakket bedre på banen enn Horsemen, og etter et 10–9 tap mot Kansas City Cowboys i Ebbets Field ble Lions slått sammen med Horsemen. Da lagene ble slått sammen hadde Lions et sesongresultat på 2–5.

MERK: De offisielle sesongresultatene fra NFL kombinerte resultatene fra begge lagene da de ble slått sammen.

Brooklyn Horsemen (AFL)

Brooklyn Horsemen i den første ligaen med navnet American Football League var eid av Humbert Fugazy og spilte hjemmekamper i Commercial Field i Brooklyn. Lagets hovedtrener var Eddie McNeely og valgte navnet etter at McNeely signerte Elmer Layden og Harry Stuhldreher, to av Notre Dames «Four Horsemen». Lagets første kamp ble avgjort med en 60-yard touchdown-pasning fra Stuldreher til Ed Harrison, men laget slet med varierende prestasjoner på angrepssiden (og dalende tilskuertall). Etter tap mot Los Angeles Wildcats og Boston Bulldogs ble en kamp mot Philadelphia Quakers avlyst på grunn av dårlig vær. Laget spilte sin siste AFL-kamp den 7. november 1926 da de tapte 21–13 mot New York Yankees før de ble slått sammen med Brooklyn Lions i NFL og fullførte sesongen i NFL.

«Horse-Lions»: The Brooklyn Horsemen (NFL)
Resultatet av sammenslåingen fikk kallenavnet Horse-Lions i lokale medier, til tross for at de til å begynne med spilte som Brooklyn Lions. Det nye laget, som inkluderte åtte spillere fra det gamle AFL-laget, slo Canton Bulldogs 19–0 foran et lite publikum i Ebbets Field. I et desperat forsøk på å øke tilskuertallene endret laget navn til Horsemen, men tapte deretter de tre siste kampene i lagets historie.

Spillere for Horsemen som også spilte for Lions
Åtte spillere var aktive får både AFLs Horsemen og NFLs Lions/Horsemen:

Fullback Earl Britton
End Ted Drews
End Ed Harrison
Guard Red Howard
Center Ted Plumridge
Tailback Harry Stuhldreher
Guard Tarzan Taylor

I tillegg spilte guard Hec Garvey på fire forskjellige lag i AFL og NFL i 1926: Hartford Blues (NFL), Horsemen (AFL), Lions (NFL) og New York Yankees.

Referanser 

Idrettslag etablert i 1926
Idrettslag opphørt i 1926
Tidligere lag i National Football League
Sport i New York
Lag i Ohio League
1926 i New York (delstat)
National Football League-sesongen 1926 etter lag